*Līgumprojekts*

**LĪGUMS Nr.**

|  |  |
| --- | --- |
| Liepājā | 2019.gada \_\_\_\_\_\_\_\_\_\_\_\_\_\_\_\_\_\_\_\_ |

**Liepājas pilsētas pašvaldības iestāde “Liepājas pilsētas izglītības pārvalde**”, Reģistrācijas Nr.90000063151, tās vadītājas Kristīnes Niedres – Latheres personā, kura rīkojas uz nolikuma pamata, (turpmāk tekstā – Pircējs), un

**< *Piegādātāja nosaukums*>**, reģistrācijas Nr.<*reģistrācijas numurs*> tās <*pilnvarotās personas amats, vārds, uzvārds*> personā, kura rīkojas saskaņā ar <*pilnvarojošā dokumenta nosaukums*>, turpmāk šī līguma tekstā saukts Izpildītājs, no otras puses, abi kopā un katrs atsevišķi turpmāk šī līguma tekstā saukti Puses, pamatojoties uz veikto Tirgus izpēti „Elektronisko moduļu komponenšu komplekta, programmvadāmu ūdensizturīgu robotu komplekta un programmējama bezpilota lidaparāta iegāde Zinātnes un izglītības inovāciju centra vajadzībām un to piegāde Autoru ielā 4/6, Liepājā” rezultātiem un Izpildītāja iesniegto piedāvājumu, noslēdz šādu līgumu (turpmāk – Līgums):

1. **Līguma priekšmets**
   1. Pircējs pērk un Izpildītājs pārdod un veic iepirkuma daļās: *[Nr.1 “Elektronisko moduļu komponenšu komplekta piegāde”], [Nr.2 “Programmvadāmu ūdensizturīgu robotu komplekta piegāde”], [Nr.3 “Programmējama bezpilota lidaparāta piegāde”]* Zinātnes un izglītības inovāciju centram Autoru ielā 4/6, Liepājā, LV-3401, (turpmāk – Prece), atbilstoši Preces tehniskajai specifikācijai (turpmāk – Tehniskā specifikācija) un Izpildītāja tehniskajam piedāvājumam (turpmāk – Piedāvājums), (Līguma 2.pielikums).
   2. Ja tas nepieciešams pareizai Preču lietošanai, Izpildītājs apmāca atbildīgos darbiniekus Preču lietošanā.
   3. Preču garantijas termiņā Izpildītājs nodrošina Precēm nepieciešamās garantijas apkopes, tajā skaitā visas, kuras precēm noteicis to ražotājs, bez papildus samaksas tādā apmērā, lai būtu spēkā visi garantijas nosacījumi atbilstoši līguma 4.sadaļai.
2. **Piegādes noteikumi un termiņš**
   1. Izpildītājam jāveic visu Izpildītāja Piedāvājumā minēto Preču piegāde iespējami īsā termiņā, bet ne vēlāk kā 30 (trīsdesmit) dienu laikā no Līguma noslēgšanas dienas.
   2. Preces piegādes laiks ir jāsaskaņo ar Pircēja pārstāvi, par to paziņojot Pircēja pārstāvim vismaz 1 (*vienu*) darba dienu pirms piegādes veikšanas.
   3. Piegādātajai Precei jābūt jaunai, kvalitatīvai, nelietotai, ražotāja iepakojumā ar jebkuriem nepieciešamajiem dokumentiem.
   4. Izpildītājs nodod Preci Pircējam ar nodošanas – pieņemšanas aktu, kas ir Līguma 1.pielikums, kuru paraksta Pircēja un Izpildītāja pilnvarotās personas. Izpildītājs iesniedz Pircējam rēķinu par piegādāto Preci.
   5. Izpildītājs var veikt piegādes pa daļām, attiecīgi par katru piegādi sastādot nodošanas – pieņemšanas aktu saskaņā ar Līguma 2.5.punktu.
   6. Ja Izpildītājs no tā neatkarīgu apstākļu dēļ nevar nodrošināt Preces piegādi noteiktajā termiņā, tas nekavējoties informē par to Pircēja pārstāvi, kā arī informē par precīzu termiņu, kurā Prece tiks piegādāta, bet piegādes termiņš nedrīkst tikt pagarināts vairāk kā par 5 (*piecām*) darba dienām no noteiktā piegādes termiņa.
   7. Ja Izpildītāja piegādātā Prece neatbilst Tehniskajai specifikācijai vai Līguma noteikumiem, Pircējs var atteikties parakstīt nodošanas – pieņemšanas aktu līdz brīdim, kamēr visi trūkumi ir novērsti. Ja trūkumu novēršanai noteiktais laiks pārsniedz Līguma 2.1.punktā noteikto Līguma izpildes termiņu, par to tiek aprēķināts līgumsods atbilstoši Līguma nosacījumiem.
   8. Pircējam ir tiesības Preci pārbaudīt un par trūkumiem paziņot 5 (*piecu*) darba dienu laikā pēc nodošanas – pieņemšanas akta parakstīšanas.
   9. Par Preces saņemšanas faktu tiek uzskatīts brīdis, kad abas Puses paraksta nodošanas – pieņemšanas aktu.
   10. Par pieņemtu Prece uzskatāma, kad abpusēji ir parakstīts nodošanas – pieņemšanas akts, ir pagājis Līguma 2.8.punktā noteiktais termiņš un Pircējs nav paziņojis par trūkumiem.
3. **MAKSĀJUMU UN NORĒĶINU KĀRTĪBA.**
   1. Līgumcena par pilnīgu, savlaicīgu un kvalitatīvu Preci iepirkuma daļā/-ās *[Nr.1 “Elektronisko moduļu komponenšu komplekta piegāde”], [Nr.2 “Programmvadāmu ūdensizturīgu robotu komplekta piegāde”], [Nr.3 “Programmējama bezpilota lidaparāta piegāde”]* ir EUR \_\_\_\_\_ (*summa vārdiem*), pievienotās vērtības nodoklis 21% EUR \_\_\_ (*summa vārdiem*), kas kopā sastāda **EUR \_\_\_\_\_ (*summa vārdiem*)**.
   2. Samaksa par Preci tiek veikta kā galīgais norēķins 30 (*trīsdesmit*) kalendāro dienu laikā pēc nodošanas –pieņemšanas akta parakstīšanas un attiecīga rēķina saņemšanas.
   3. Maksājumi tiek veikti ar pārskaitījumu, veicot pārskaitījumu uz Izpildītāja norādīto kontu kredītiestādē.
   4. Par apmaksas dienu tiek uzskatīta diena, kad Pircējs ir veicis apmaksu uz Izpildītāja norādīto kontu kredītiestādē.
4. **Garantija**
   1. Garantija Precei ir \_\_\_\_\_\_\_\_\_\_ (saskaņā ar Tehniskajā Specifikācijā un Piedāvājumā norādītajiem nosacījumiem), kas sākas pēc nodošanas – pieņemšanas akta parakstīšanas, bet kas nevar būt mazāka par termiņu, kādu iekārtai ir noteicis tās ražotājs.
   2. Izpildītājsgarantē, ka šajā termiņā Prece atbilst standartiem, normatīvajos aktos noteiktajām un vispārpieņemtajām prasībām attiecībā uz Preces kvalitāti, saglabā drošumu un pilnīgas lietošanas īpašības.
   3. Garantijas laikā bojājumu novēršanai atvēlētais laiks: 10 (*desmit*) darba dienas no garantijas gadījuma iestāšanās brīža. Pircējs ar Izpildītāju var vienoties par ilgāku bojājumu novēršanai atvēlēto laiku.
   4. Par konstatētajiem defektiem Pircējs un Izpildītājs sastāda aktu un vienojas par defektu novēršanu, nosakot termiņu, atbilstoši Līguma 4.3.punktā noteiktajam.
   5. Ja Pircējs ar Izpildītāju vienojas par bojājumu novēršanai atvēlētā laika pagarināšanu, Izpildītājam, pēc Pircēja pieprasījuma, ir jāaizvieto bojāto Preci ar funkcionāli līdzvērtīgu.
   6. Ja piegādātajai Precei garantijas laikā ir nepieciešams veikt remontdarbus, Izpildītājs nodrošina Preces pieņemšanu piegādes adresē un aiztransportēšanu uz remonta veikšanas vietu, kā arī pēc garantijas remonta beigām nodrošina Preces nodošanu Pircējam Preces pieņemšanas adresē.
   7. Garantijas laikā nepieciešamos remontdarbus, transportēšanas, iekārtu montāžas un demontāžas izdevumus sedz Izpildītājs.
   8. Ja Preces darbaspēju nav iespējams atjaunot, par ko attiecīgi tiek sastādīts akts par Preces darbaspēju neatjaunojamību, Izpildītājs uz sava rēķina apmaina konstatēto nekvalitatīvo Preci pret jaunu un kvalitatīvu un Līguma prasībām atbilstošu Preci 1 (*viena*) mēneša laikā no šajā punktā noteiktā akta par Preces darbaspēju neatjaunojamību sastādīšanas dienas.
   9. Ja Izpildītājs garantijas termiņā un Līgumā norādītajā laikā atsakās novērst konstatētos trūkumus un defektus, vai nenovērš tos noteiktā laikā, Pircējiem ir tiesības šo darbu veikšanu uzdot citai personai. Izpildītājs sedz Pircējiem visas izmaksas un zaudējumus, kas radušies no savlaicīgas garantijas darbu neizpildes.
5. **PUŠU ATBILDĪBA**
   1. Ja Pircējs neveic apmaksu Līguma 3.2.punktā noteiktajā termiņā, Pircējs maksā Izpildītājam līgumsodu 0,5% (*nulle komats piecu procentu*) apmērā par katru nokavēto dienu no nokavētā maksājuma summas, bet kopsummā ne vairāk par 10% (*desmit procentiem*) no nokavētā maksājuma summas, pamatojoties uz Izpildītāja iesniegto rēķinu.
   2. Ja Izpildītājs neveic Preces piegādi Līgumā noteiktajā termiņā, tas maksā Pircējam līgumsodu 0,5% (*nulle komats piecu procentu*) apmērā par katru nokavēto dienu no neizpildītā pasūtījuma summas, bet kopsummā ne vairāk par 10% (*desmit procentiem*) no neizpildītā pasūtījuma summas, pamatojoties uz Pircēja iesniegto rēķinu.
   3. Ja Izpildītājs konstatē, ka kāda no piegādājamām Precēm vai to komponentēm tirgū vairs nav pieejama (netiek ražota vai ir cits objektīvs iemesls), Izpildītājam, nemainot piedāvāto līgumcenu, ir tiesības piedāvāt Pircējam līdzvērtīgu vai labāku Preci vai tās komponenti, rakstiski saskaņojot to ar Pircēja pārstāvi.
   4. Ja Izpildītājs neinformē Pircēja pārstāvi par Līguma 5.3.punktā minēto gadījumu un bez saskaņošanas nomaina kādu no Precēm vai tās komponentēm, Pircējam ir tiesības pieprasīt Izpildītājam nomainīt Preci vai tās komponenti uz tādu Preci vai tās komponenti, kādai tai ir jābūt saskaņā ar Līgumā un tā pielikumos noteikto, kā arī Pircējam ir tiesības piemērot Izpildītājam līgumsodu nomaināmās Preces līgumcenas apmērā. Ja Izpildītājam ir jānomaina kāda preces komponente, Pircējam ir tiesības piemērot līgumsodu visas Preces līgumcenas apmērā, visā Preces lietošanas laikā.
   5. Līgumsoda nomaksa neatbrīvo Puses no saistību izpildes, kā arī neierobežo Pušu tiesības prasīt zaudējumu atlīdzību.
   6. Puses ir savstarpēji atbildīgas par Līguma saistību nepildīšanu vai nepienācīgu izpildi, kā arī atlīdzina otrai Pusei šajā sakarā radušos zaudējumus.
6. **nepārvarama vara**
   1. Puses nav atbildīgas par Līguma neizpildi vai nepienācīgu izpildi, ja tam par iemeslu ir bijuši nepārvaramas varas apstākļi. Ar nepārvaramas varas apstākļiem Līguma izpratnē saprotama tādu apstākļu vai notikumu iestāšanās, no kuriem Pusei nav iespējams izvairīties un kuru sekas nav iespējams pārvarēt; kurus Līguma slēgšanas brīdī nebija iespējams paredzēt; kas nav radušies Puses vai tās kontrolē esošas personas kļūdas vai rīcības dēļ; kas padara saistību izpildi ne tikai apgrūtinošu, bet arī neiespējamu. Par nepārvaramas varas apstākļiem uzskata, piemēram, dabas stihijas (zemestrīces, plūdi u.tml.), ugunsgrēkus, jebkāda veida karadarbību, epidēmiju, okupāciju, terora aktus, blokādes, embargo), ja tie tiešā veidā ietekmējuši Pusi, kura atsaucas uz nepārvaramu varu.
   2. Nepārvaramas varas apstākļu iestāšanās gadījumā Puses informē viena otru ne vēlāk kā 3 (trīs) dienu laikā no šo apstākļu iestāšanās dienas. Šādā gadījumā Puses vienojas par saistību izpildes pagarinājumu. Ja Puse nav izpildījusi šajā punktā paredzēto paziņošanas pienākumu, tā netiek atbrīvota no Līguma saistību izpildes.
   3. Ja nepārvaramas varas apstākļi turpinās ilgāk kā 30 (trīsdesmit) dienas, jebkurai Pusei ir tiesības vienpusēji atkāpties no Līguma, par to rakstveidā informējot otru Pusi. Šādā gadījumā Puses vienojas par savstarpējo norēķinu apmēru un to segšanas kārtību.
   4. Par nepārvaramas varas apstākļiem nav uzskatāmi tādi apstākļi, kas pēc būtības apgrūtina saistību izpildi nevis padara to neiespējamu, piemēram, cenu pieaugums vai izmaiņas nodokļus regulējošos normatīvajos aktos, kā arī trešo personu atteikšanās sniegt pakalpojumus vai izdot saskaņojumus, kas nepieciešami Līguma izpildei u.tml. apstākļi, (ja vien minētās problēmas neizriet tieši no nepārvaramas varas).
7. **LĪGUMA GROZĪŠANA, STRĪDU IZSKATĪŠANA UN LĪGUMA IZBEIGŠANA**
   1. Grozījumi un papildinājumi Līgumā izdarāmi Pusēm vienojoties un noformējami rakstiski. Tie stājas spēkā, kad tos ir parakstījušas abas Puses un kļūst par Līguma neatņemamām sastāvdaļām.
   2. Ja viena Puse pārkāpusi kādu no Līguma noteikumiem, otrai Pusei ir tiesības iesniegt rakstveida pretenziju, kurā norādīts pārkāpuma raksturs un Līguma punkts, kuru Puse uzskata par pārkāptu.
   3. Visus strīdus un domstarpības par Līguma saistību izpildi Puses risina savstarpējo pārrunu ceļā.
   4. Ja Līguma 7.3.punktā noteiktajā kārtībā Puses nevar savstarpēji vienoties, strīdus izskata Latvijas Republikas tiesā Civilprocesa likumā noteiktajā kārtībā, ievērojot Līguma noteikumus un Latvijas Republikā spēkā esošos normatīvos aktus.
   5. Pēc Pušu savstarpējas vienošanās Līguma izbeigšana iespējama jebkurā brīdī.
   6. Pircējam ir tiesības vienpusēji izbeigt Līgumu, ja:
      1. Izpildītājs kavē Līguma 2.1.punktā noteikto Līguma izpildes termiņu vairāk kā par 10 (*desmit*) dienām;
      2. Izpildītājs Līgumā noteiktajā kārtībā un termiņā neveic Preces trūkumu novēršanu;
      3. Izpildītājam vai tā valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Izpildītāju darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgajai personai vai prokūristam, ja Izpildītājs ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas, kuras ietekmē Līguma izpildi.

1. **Pārstāvji un kontaktinformācija**
   1. Pircēja pārstāvis ar šo Līgumu saistītu jautājumu risināšanā ir \_\_\_\_\_\_\_\_\_\_\_\_.
   2. Izpildītāja pārstāvis ar šo Līgumu saistītu jautājumu risināšanā ir: \_\_\_\_\_
   3. Puses vienojas, ka katrai Pusei ir tiesības jebkurā laikā mainīt savu Līgumā norādīto kontaktpersonu. Kontaktpersonas maiņas gadījumā nekavējoties rakstiski jāinformē otra Puse par pārstāvju nomaiņu. Rakstiski paziņoto pārstāvju pilnvaras ir spēkā līdz to atsaukumam.
2. **CITI NOTEIKUMI**
   1. Līgums stājas spēkā tā noslēgšanas dienā.
   2. Līgums ir spēkā līdz Pušu saistību pilnīgai izpildei vai atbilstoši Līguma 7.5., 7.6.punktu noteikumiem.
   3. Kādam no Līguma noteikumiem zaudējot spēku normatīvo aktu grozījumu gadījumā, Līgums nezaudē spēku tā pārējos punktos, un šādā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.
   4. Puses apņemas neveikt nekādas darbības, kas tieši vai netieši var radīt zaudējumus otrai Pusei, vai kaitēt otras Puses likumiskajām interesēm.
   5. Puses vienojas, ka visa korespondence, ko puses šā Līguma sakarā nosūtījušas viena otrai ar pasta vai kurjera starpniecību, šaubu gadījumā uzskatāma par saņemtu septītajā dienā pēc tās nodošanas pastā vai kurjeram. Informācija, kas nosūtīta elektroniski uz Līgumā norādītajām elektroniskā pasta adresēm (t.sk. bez droša elektroniskā paraksta) uzskatāma par paziņotu nākamajā dienā pēc tās nosūtīšanas. Informācija, kas paziņota, izmantojot oficiālo e-adresi, ja Pusei ir aktivizēts oficiālās elektroniskās adreses konts, uzskatāma par paziņotu otrajā darba dienā pēc tās nosūtīšanas.
   6. Puses apliecina, ka Līgumā noteiktās Pušu atbildīgās personas ir informētas par to personas datu nodošanu otrai Pusei Līgumā noteiktajā apjomā.
   7. Līgums sagatavots latviešu valodā 2 (*divos*) eksemplāros ar vienādu juridisku spēku, no kuriem viens glabājas pie Pircēja un otrs pie Izpildītāja.
   8. Līguma pielikumi un tā neatņemamas sastāvdaļas ir:
      1. Nodošanas – pieņemšanas akta formas paraugs (1.pielikums);
      2. Izpildītāja tehniskais piedāvājums Iepirkumam (2.pielikums);
      3. Izpildītāja finanšu piedāvājums Iepirkumam (3.pielikums).
3. **PUŠU REKVIZĪTI**

|  |  |  |  |
| --- | --- | --- | --- |
| **Pircējs** |  | **Izpildītājs** |  |
|  |  |  |  |
|  |  |  |  |

**1.Pielikums**

**NODOŠANAS – PIEŅEMŠANAS AKTS**

Ar šo \_\_\_\_\_\_\_\_\_\_\_\_\_ *(juridiskās personas nosaukums)*, vienotās reģistrācijas Nr. \_\_\_\_\_\_\_\_\_\_ nodod un \_\_\_\_\_\_\_\_\_\_\_\_\_\_\_\_\_\_ *(Iestādes nosaukums)*, vienotās reģistrācijas Nr. \_\_\_\_\_\_\_\_\_\_ pieņem šādas Preces:

|  |  |  |  |  |  |  |
| --- | --- | --- | --- | --- | --- | --- |
| Nr.p.k. | Preces vienība\* | Ražotājs un modelis | Garantijas laiks | Vienas vienības cena EUR bez PVN \*\*\* | Skaits (gab.) | Kopējā līgumcena EUR bez PVN\*\*\* |
| 1. |  |  |  |  |  |  |
| 2. |  |  |  |  |  |  |
|  |  |  |  |  |  |  |
| PVN 21% | | | |  |  |  |
| Kopā ar PVN | | | |  |  |  |

\*Preces vienības jānorāda atbilstoši tehniskajam piedāvājumam/tehniskā piedāvājuma formai. Ja atbilstoši Līgumā noteiktajam ir veikta kādas komponentes nomaiņa un tā ir saskaņota ar Pircēju, aktā ir jāuzrāda saskaņotā informācija.

Ar šo \_\_\_\_\_\_\_\_\_\_\_\_\_ *(juridiskās personas nosaukums)*, vienotās reģistrācijas Nr. \_\_\_\_\_\_\_\_\_\_ apliecina, ka visa piegādātā tehnika atbilst 1.variants- Iepirkumā norādītajai tehniskajai specifikācijai; 2.variants – Iepirkumā norādītajai tehniskajai specifikācijai un saskaņotajai tehniskajai specifikācijai (ja Izpildītājs ir saskaņojis kādas iekārtas vai komponentes nomaiņu, jāizvēlas 2.variants).

Nodeva: Pieņēma:

\_\_\_\_\_\_\_\_\_\_\_\_\_(Juridiskās personas nosaukums) \_\_\_\_\_\_\_\_\_\_\_\_\_\_\_ (Iestādes nosaukums)

\_\_\_\_\_\_\_\_\_\_\_\_\_(Pārstāvja vārds, uzvārds) \_\_\_\_\_\_\_\_\_\_\_\_\_\_\_\_(Pārstāvja vārds, uzvārds)

\_\_\_\_\_\_\_\_\_\_\_\_\_(Paraksts) \_\_\_\_\_\_\_\_\_\_\_\_\_\_\_\_ (Paraksts)

\_\_\_\_\_\_\_\_\_\_\_\_\_(Datums) \_\_\_\_\_\_\_\_\_\_\_\_\_\_\_\_ (Datums)